หมู่เกาะไดออมีด

หมู่เกาะไดออมีด (อังกฤษ: Diomede Islands; รัสเซีย: острова́ Диоми́да, อักษรโรมัน: ostrová Diomída) ในรัสเซียรู้จักกันในชื่อ หมู่เกาะกวอซเดฟ (รัสเซีย: острова́ Гво́здева, อักษรโรมัน: ostrová Gvozdjeva) เป็นหมู่เกาะทางตอนกลางของช่องแคบเบริงที่มีเกาะหิน 2 เกาะ เกาะบิกไดออมีดของรัสเซีย (ส่วนหนึ่งของเขตปกครองตนเองชูคอตคา) มีอีกชื่อว่า Imaqłiqรหัส: ipk เลื่อนระดับเป็นรหัส: ik , Inaliq, Nunarbuk หรือเกาะรัตมานอฟ เกาะลิตเทิลไดออมีดของสหรัฐ (ส่วนหนึ่งของรัฐอะแลสกา) หรือ Iŋaliqรหัส: ipk เลื่อนระดับเป็นรหัส: ik มีอีกชื่อว่า เกาะครัสเซินสเติร์น (Krusenstern Island) หมู่เกาะไดออมีดตั้งอยู่ตรงกลางช่องแคบเบริงระหว่างอะแลสกาบนแผ่นดินใหญ่และไซบีเรีย ทางเหนือติดกับทะเลชุกชี และทางใต้ติดกับทะเลเบริง และแฟร์เวย์ร็อกทางตะวันออกเฉียงใต้ 9.3 km (5.8 mi) (เป็นของอะแลสกา) แต่โดยทั่วไปไม่ถือเป็นส่วนหนึ่งของหมู่เกาะไดออมีด ถ้ารวมทะเลชายขอบทวีป จะทำให้หมู่เกาะนี้เป้นหมู่เกาะทางเหนือสุดของมหาสมุทรแปซิฟิก เนื่องจากหมู่เกาะถูกแยกด้วยเส้นแบ่งเขตวันสากล ทำให้เกาะบิกไดออมีดมีเวลาล่วงหน้าเกือบหนึ่งวัน แต่ไม่สมบูรณ์ เนื่องจากเขตเวลาตามท้องที่ ทำให้เกาะบิกไดออมีดเร็วกว่าเกาะลิตเทิลไดออมีด 21 ชั่วโมง (20 ชั่วโมงในฤดูร้อน) ด้วยเหตุนี้ ทำให้หมู่เกาะนี้บางครั้งรู้จักกันในชื่อ เกาะทูมอร์โรว์ (Tomorrow Island, แปล: เกาะพรุ่งนี้; เป็นของเกาะบิกไดออมีด) และเกาะเยสเตอร์เดย์ (Yesterday Island, แปล: เกาะเมื่อวาน; เป็นของเกาะลิตเทิลไดออมีด) ศัพทมูลวิทยา ชื่อหมู่เกาะมาจากนักบุญไดออมีดีสของกรีก Vitus Bering นักเดินเรือชาวเดนมาร์ก พบหมู่เกาะไดออมีดในวันที่ 16 สิงหาคม (แบบเก่า, ส่วนแบบใหม่คือ 27 สิงหาคม) ค.ศ. 1728 ตรงกับวันระลึกนักบุญในคริสตจักรรัสเซียออร์ทอดอกซ์ ที่ตั้ง หมู่เกาะนี้ถูกแบ่งด้วยเส้นเขตแดน ซึ่งก็ถือเป็นเส้นแบ่งเขตวันสากล มีระยะห่างระหว่างเกาะประมาณ 2 กิโลเมตร (1.2 ไมล์) ที่ 168°58'37"W ส่วนจุดใกล้สุดระหว่างสองเกาะนี้อยู่ห่างกันประมาณ 3.8 กิโลเมตร (2.4 ไมล์) บนเกาะลิตเติลไดออมีดมีที่อยู่อาศัยขนาดเล็กทางฝั่งตะวันตกของเกาะ เกาะบิกไดออมีดเป็นจุดทางตะวันออกสุดของประเทศรัสเซีย หมู่เกาะไดออมีดมักกล่าวถึงเป็นจุดหยุดที่เป็นไปได้ของสะพานหรืออุโมงค์สมมติ (ทางผ่านช่องแคบเบริง) ที่ทาบผ่านช่องแคบเบริง ในช่วงฤดูหนาว มีสะพานน้ำแข็งที่มักขยายกินพื้นที่ระหว่างสองเกาะนี้ ทำให้มีความเป็นไปได้ทางทฤษฎี (แม้ว่าผิดกฎหมาย เนื่องจากการเดินทางระหว่างสองเกาะนี้เป็นสิ่งต้องห้าม) ที่จะเดินไประหว่างรัสเซียกับสหรัฐ อ้างอิง แหล่งข้อมูลอื่น Images of the islands (เก็บถาวร พฤษภาคม 9, 2008 ที่ เวย์แบ็กแมชชีน) Little Diomede page, with images Proposed Trans-Global Highway and AmerAsian Peace Tunnel Michael Palin site about Diomedes